PLANINSKO DRUŠTVO CELJE MATICA                                                          Celje, 21.09.2008

ODSEK ZA POHODNIŠTVO,  STANETOVA 20,  SI-3000 CELJE 

TEL. 03 492 4850,  051 338 358

AGNÈR,  2872 m,
V SOBOTO IN NEDELJO,  27. IN 28. SEPTEMBRA 2008 

POLEG TREH CIN, 

KATERIH PODOBA JE POSTALA ZAŠČITNI ZNAK DOLOMITOV,

POLEG LEDENE KRALJICE MARMOLADE Z MOGOČNIM GLADKIM JUŽNIM ZIDOM

IN POLEG ORJAŠKIH GMOT CIVETTE, PELMA TER ŠTEVILNIH DRUGIH GORA

IZSTOPA AGNÈR V SKUPINI ŠMARTINSKIH PAL ZARADI NAVPIČNE SEVERNE STENE,

KI JI Z NJENIMI 1600 metri NI DORASEL PRAV NOBEN DRUG DOLOMITSKI VRH.

MI SE KAJPADA NE BOMO UKVARJALI  Z AGNERJEVIM SEVERNIM RAZOM,

KI STA GA PRVA ZMOGLA C. GILBERTI IN O. SORAVITO LETA 1932,

GA PRVIČ POZIMI PONOVILA BRATA MESSNER LETA 1967 

TER 40 LET ZA NJIMA ČLAN ALPINISTIČNEGA ODSEKA CELJE M. JOŠT  IN P. POLJANEC.

IZBIRALI BOMO

MED OBIČAJNO POTJO PRVIH PRISTOPNIKOV IN DVEMA ŽELEZNIMA SMEREMA.

V TISTI KONEC VAS ZA POLDRUG DAN

OB ZAČETKU ZLATE JESENI VABIMO NA PLANINSKI IZLET.

PROTI ZAHODU SE ODPELJEMO

Z NAROČENIM AVTOBUSOM V SOBOTO OPOLDNE, OB 12:00,
S POSTAJALIŠČA PRED PARKIRNO STAVBO OB LJUBLJANSKI CESTI.

ONSTRAN MEJNEGA PREHODA NA FERNETIČIH 

BRZIMO PO  SONČNI CESTI A4 LE DO VOZLIŠČA PRI PORTOGRUARU,

KJER NAM NADALJEVANJE PO AVTOMOBILSKI CESTI A28 

MIMO PORDENONA IN CONEGLIANA SKRAJŠA ČAS POTOVANJA DO BELLUNA, 389 m.

CESTA NATO VIJUGA PROTI CIVETTI IN MARMOLADI SKOZI AGORDO, 611 m,

ODKODER JE PO STRANSKI DOLINI LE ŠE 10 km VOŽNJE DO VASICE FRASSENÈ, 1084 m.

ŽE NAVELIČANI VEČURNE VOŽNJE 

SE PROTI VEČERU V SLABIH DVEH URAH PO POTI 771
BRŽKONE RAJŠI PEŠ POVZPNEMO DO KOČE, RIFUGIO SCARPA GUREKIAN, 1735 m,

KOT DA BI BILI SKORAJ PRED VRATA DOSTAVLJENI S SEDEŽNICO, 1704 m.

NASLEDNJE JUTRO SE ODPRAVIMO PROTI VRHU.

ČE SMO SE ODLOČILI ZA VZPON PO TEŽAVNI JEKLENI SMERI STELLA ALPINA,

VSTOPIMO VANJO ČEZ TRI ČETRT URE NA VIŠINI okoli 1945 m,

ČISTO ZARES PA SE ZAČNE, KO SMO okoli 2040 m VISOKO.

PLANIKO V STENI PREDVRHA LASTEI D’AGNÈR SMO PREPLEZALI,

KO NA GREBENU NAD ŠKRBINO PIZZON, 2623 m, DOSEŽEMO BIVAK BIASIN, 2650 m.

NEMARA NAS PRI BIVAKU POČAKAJO PRIJATELJI, KI SO SE DO SEM POVZPELI

PO RUMENO OZNAČENI A PRECEJ DOLGI OBIČAJNI POTI, VIA NORMALE.

PO NJEJ SE SKUPAJ POTRUDIMO ŠE URO DO VRHA MONTE AGNÈRJA, 2872 m.

PO SVOJIH STOPINJAH SE VRNEMO DO BIVAKA BIASIN, 2650 m.

PRI NADALJNJEM SESTOPU PO OBIČAJNI POTI 

NAS PRIJATELJI KMALU OPOZORIJO, KJE SE V DESNO ODCEPI na okoli 2480 metrih  

RDEČE OZNAČENA A PRECEJ KRAJŠA SMER PO ŽLEBU, SENTIERO DEL CANALONE.

DASI SO BILA VAROVALA PRED LETI OBNOVLJENA, 

JE TAMKAJŠNJI ŽUPAN ZARADI PADAJOČEGA KAMENJA PREPOVEDAL UPORABO POTI,

VENDAR JE PRED DVEMA LETOMA PREKLICAL SVOJ SKLEP…

TAKO SE PO SEDMIH URAH VRNEMO V KOČO SCARPA, 1735 m,

ODKODER JE ŠE URO SESTOPA DO NAŠEGA VOZNIKA V FRASSENÈJU, 1085 m,

DASI JE ZA 6,00 evrov PRIPRAVLJEN  POGNATI POTEGAVŠČINO TUDI OSKRBNIK…

DOMOV SE PO ISTIH CESTAH VRNEMO SREDI NOČI.

NA POT NE HODIMO BREZ UREJENEGA ZAVAROVANJA!

PRI SEBI IMEJMO TAKO OSEBNO KOT PLANINSKO IZKAZNICO. PA POSTELJNO VREČO.

PRI VZPONU NA VRH IN SESTOPU Z NJEGA 

STA OBVEZNA ČELADA IN SAMOVAROVALNI KOMPLET.

PRIJAVE ZA IZLET NA TROFEJNI DOLOMITSKI VRH AGNER

SPREJEMAMO V DRUŠTVENI PISARNI NA STANETOVI 20.

PRISPEVEK ZA AVTOBUSNI PREVOZ ZNAŠA 50,00 evrov;

POLOVICO LAHKO PORAVNAMO Z ENOMESEČNIM ODLOGOM.

OBILO VESELJA V DOLOMITIH!

Tone Primožič

